Th Australian Filipina stumbled on this poem from a Facebook community called "Stories of Survival From Typhoon Haiyan". It was written by someone who goes by the moniker 'Tuyaw Nga Idro'.
The poem succinctly shares the story of many survivors in the aftermath of typhoon Haiyan. It is written in Bisaya, the native tongue of the survivors in Leyte (Cebuano is spoken in Cebu and Samar also has its variety of dialects).
May the re-telling and sharing of what happened go in some way to ease the load, the pain and suffering, which many of us carry even when it's almost a year on. #helpafterhaiyan
NAKAIN KA?
Sinurat ni: Tuyaw Nga Idro
06 Oktubre 2014
Nakain ka, han pagbagyo Yolanda?
Hala daw istorya, han im eksperyensya
Hi ako didi la ha amon, ha payag nag-uusaan
Ha katre sinmirong, atop linupad ha kalarakan.
Nakain ka, han kan Yolanda paglasurbo?
Linmutaw ka ba, naanod han balud nga dagko?
Hi ako nagkinulob, katunga an lawas han tubig-uran
Sim ug kahoy nakadat-og, lawas ug tuhod samdan.
Nakain ka, han kan Yolanda paglamba?
Ikaw ba biktima, o harayo sige an kabaraka?
Hi ako nabubungol, ha kakusgon han hangin
Payag daw ginbubundol, tulo ka-oras waray balhin.
Nakain ka, han kan Yolanda paglambos?
Kinita ka ba, han makarimadima nga damyos?
Hi ako waray anay tood, sahid kabablayan ruba
Labi na han masayod, mga patay naglaray ha kalsada.
Nakain ka, pagkatapos la han bagyo?
Nakakaon ka ba, ug nakainom hin tubig nga limpyo?
Hi ako nag-aantos, han kagutom ug kauhaw
Kada-adlaw hulos, waray panapton ug pirmi piraw.
Nakain ka, upod ka ba han mga panluting?
Kinilala ka pa ba, pagbaraktas hitsura nagkamuritsing?
Hi ako ha Granstand napakadto, upod an mga sundalo
Ha Command Post nakapwesto, ug sudoy ha mga bungto.
Nakain ka, pagkaabot han mga donasyon?
Upod ka ba han pila, o boluntaryo pagduhol han rasyon?
Hi ako waray ha lista, relep diri daw matatagan
Sarig han mga higala, an mga tinood nga kasangkayan.
Nakain ka, gobyerno nga ginlalauman?
Kay-ano maiha, pagresponde hinin katawhan?
Hi ako katsoy la intalon, nakadto ha mga munisipyo
Kuha han mga impormasyon, agud ibalita para ha iyo.
Support survivors through your chosen charity or making donations directly.
Photos: web, Gerry Ruiz
eng_Latn eng_Latn eng_Latn war_Latn war_Latn ilo_Latn war_Latn war_Latn war_Latn war_Latn war_Latn war_Latn war_Latn ceb_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn eng_Latn eng_Latn